b'\n_START_ARTICLE_\n\xc4\xaesp\xc4\x97jamasis \xc5\xbeenklas\n_START_PARAGRAPH_\n\xc4\xaesp\xc4\x97jamieji \xc5\xbeenklai - kelio \xc5\xbeenklai, \xc4\xafsp\xc4\x97jantys vairuotoj\xc4\x85 apie b\xc5\xabsim\xc4\x85 pavoj\xc5\xb3 arba pavojing\xc4\x85 kelio ruo\xc5\xbe\xc4\x85, kuriuo va\xc5\xbeiuojant reikia imtis atitinkam\xc5\xb3 atsargumo priemoni\xc5\xb3._NEWLINE_Daugelyje pasaulio \xc5\xa1ali\xc5\xb3 tokie \xc5\xbeenklai yra trikampio formos su baltu arba geltonu fonu ir stora raudona linija kra\xc5\xa1tuose. Kinijos Liaudies Respublikoje \xc5\xbeenklai yra su juoda linija ir baltu fonu. \xc5\xa0vedijoje, Serbijoje, Bosnijoje ir Hercegovinoje, Kroatijoje, Graikijoje, Suomijoje, Makedonijoje ir Lenkijoje \xc4\xafsp\xc4\x97jamieji \xc5\xbeenklai yra geltonos spalvos su raudonomis linijomis kra\xc5\xa1tuose. \xc5\xbdenkl\xc5\xb3 spalvos yra priklausomos nuo or\xc5\xb3, nes raudoni/geltoni \xc5\xbeenklai geriau matosi sningant, nei raudoni/balti. Jungtin\xc4\x97se Amerikos Valstijose, Kanadoje, Meksikoje, Tailande, Australijoje, Japonijoje, Filipinuose ir Malaizijoje \xc4\xafsp\xc4\x97jamieji \xc5\xbeenklai yra rombo formos su geltonu arba juodu fonu.'